врска со правата од интелектуална сопственост. Државниот пазарен инспекторат извршил околу 120 инспекции. Во 2013 година само 1 % од изречените парични казни беа собрани. Агенцијата за аудио и аудиовизуелни медиумски услуги издаде 18 налози за забрани на радиодифузерите за да се спречат дополнителни прекршувања на авторските и сродните права. Соработката помеѓу Министерството за внатрешни работи и Интерпол за откривање на регионални канали за фалсификувани работи резултираше со одземање на 70 000 фалсификувани предмети, затворање на голем број фабрики за производство на фалсификувани стоки и притворање на 330 лица . Вкупниот број на контроли и заплени опаѓа, сепак, и заложбата за борбата против повредата на правата од интелектуална сопственост не се подобрува. Фалсификуваните прехранбени производи, козметика, производи за хигиена, лекови, играчки, техничка и електронска опрема продолжуваат да се продаваат на тезгите на уличните пазари и продавниците. Свесноста за повредата на правата од интелектуална сопственост и за заканите за здравјето и безбедноста останува ограничена. Обуката за мали и средни претпријатија за заштита и спроведување на правата од интелектуална сопственост е ограничена. Трите јавни лаборатории не се законски овластени за откривање фалсификувани лекови и нивните анализи не се прифатени како стручни докази од страна на судовите. Фалсификувањето не се смета за организиран криминал и напорите за негово спречување сè уште се недоволни. Податоците за истрагите, кривичното гонење и испитувањата за повреди кои се однесуваат на правата од интелектуална сопственост од 2013 година се собираат систематски, но Државниот завод за статистика сè уште не обезбедил точна евиденција за нивното спроведување.

#### Заклучок

Направен е одреден напредок во законодавството во областа на правото од интелектуална сопственост. Напорите за спроведување од страна на сите институции продолжуваат, но комплексноста на системот за спроведување ја попречува ефикасната заштита на правата од интелектуална сопственост. Евиденцијата на истрагите, кривичното гонење и испитувањата за повреди во врска со правата од интелектуална сопственост сè уште не е достапна и свеста кај јавноста останува ограничена. Севкупно, подготовките во оваа област се во умерено напредната фаза.

### 4.8. Поглавје 8: Политика на конкуренција

Во областа на антитруст и спојувања , Комисијата за заштита на конкуренцијата донесе две одлуки за анти - конкурентски договори, четири за злоупотреба на доминантна позиција и 18 за пазарни концентрации. Девет понатамошни постапки се во тек. Управниот суд поништи седум одлуки донесени од страна на Комисијата за заштита на конкуренцијата поради процедурални причини, од кои шест потоа беа потврдени од страна на Виш управен суд. Кривичниот законик беше усогласен со Законот за заштита на конкуренцијата, овозможувајќи воведување на мерки за попустливост. Беа донесени Насоки за вертикални ограничувања и за хоризонтални договори, овозможувајќи понатамошно изедначување со acquis за конкуренција. Анализа пазарот на банкарскиот сектор беше извршена во 2013 година. Комисијата за заштита на конкуренцијата, во соработка со Академијата за судии и јавни обвинители, овозможи обука во експертски области за судии и судски персонал и во Управните и во Вишите Управни судови. Од 2012 година, Комисијата за заштита на конкуренцијата нема издадено никакви решенија за картели. Нејзиниот оперативен буџет останува ограничен и продолжува со недоволно искористување на административниот капацитет во областа на антитруст и спојувања.

Комисијата за заштита на конкуренцијата донесе шест одлуки за одобрување на дадената државна помош (за двете шеми и индивидуална помош), од кои две беа за регионална државна помош. Капацитетот на секторот за државна помош беше зајакнат и бројот на вработени останува на доволна бројка. Свеста меѓу давателите на државна помош за системите за известување за нивната употреба останува ниска, и ги поткопува воведените механизми за надзор. Прагот на де минимис од 200 000 евра е многу висок и непропорционален со пазарот на земјата и претставува ризик за нарушување на конкуренцијата. Севкупно, законодавната рамка за државна помош останува стабилна, но треба да се подобри транспарентноста во однос на деталите и износите на државната помош која се доделува.

#### Заклучок

Во областа на политиката на конкуренција постигнат е добар напредок. Законодавството беше дополнително усогласено со acquis и Кривичниот законик беше усогласен со Законот за заштита на конкуренцијата. Земјата го

26